CELEX: 62009CA0550
Language: fi
Date: 2010-06-29 00:00:00
Title: Asia C-550/09: Unionin tuomioistuimen tuomio (suuri jaosto) 29.6.2010 (Oberlandesgericht Düsseldorfin (Saksa) esittämä ennakkoratkaisupyyntö) — rikosasia, jossa vastaajina ovat E ja F (Yhteinen ulko- ja turvallisuuspolitiikka — Tiettyihin henkilöihin ja yhteisöihin kohdistuvat erityiset rajoittavat toimenpiteet terrorismin torjumiseksi — Yhteinen kanta 2001/931/YUTP — Asetus (EY) N:o 2580/2001 — 2 ja 3 artikla — Järjestön sisällyttäminen terroritekoihin sekaantuneiden henkilöiden, ryhmien ja yhteisöjen luetteloon — Tilanne, jossa järjestön jäsenet välittävät tälle järjestölle lahjoitusten keruusta ja julkaisujen myynnistä saatuja varoja)

28.8.2010   
            
            
               FI
            
            
               Euroopan unionin virallinen lehti
            
            
               C 234/15
            
         Unionin tuomioistuimen tuomio (suuri jaosto) 29.6.2010 (Oberlandesgericht Düsseldorfin (Saksa) esittämä ennakkoratkaisupyyntö) — rikosasia, jossa vastaajina ovat E ja F
   (Asia C-550/09) (1)
   
   (Yhteinen ulko- ja turvallisuuspolitiikka - Tiettyihin henkilöihin ja yhteisöihin kohdistuvat erityiset rajoittavat toimenpiteet terrorismin torjumiseksi - Yhteinen kanta 2001/931/YUTP - Asetus (EY) N:o 2580/2001 - 2 ja 3 artikla - Järjestön sisällyttäminen terroritekoihin sekaantuneiden henkilöiden, ryhmien ja yhteisöjen luetteloon - Tilanne, jossa järjestön jäsenet välittävät tälle järjestölle lahjoitusten keruusta ja julkaisujen myynnistä saatuja varoja)
   2010/C 234/22
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberlandesgericht Düsseldorf
   
      Rikosoikeudenkäynnin asianosaiset pääasiassa
   
   E ja F
   
      Oikeudenkäynnin kohde
   
   Ennakkoratkaisupyyntö — Oberlandesgericht Düsseldorf — Tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi 27.12.2001 annetun neuvoston asetuksen (EY) N:o 2580/2001 (EYVL L 344, s. 70) 2 ja 3 artiklan tulkinta — Järjestön sisällyttämisestä kyseisen asetuksen 2 artiklan 3 kohdassa säädettyyn luetteloon tehdyn neuvoston päätöksen pätevyyden riitauttaminen kansallisessa tuomioistuimessa, kun kyseessä oleva järjestö ei ole riitauttanut päätöstä — Asetuksen säännösten, joissa kielletään taloudellisten resurssien luovuttaminen kyseiseen luetteloon sisällytetyn järjestön käyttöön, soveltamisala — Taloudellisten resurssien siirto järjestön sisällä siihen kuuluvien henkilöiden toimesta
   
      Tuomiolauselma
   
   
               1)
            
            
               Devrimci Halk Kurtulus Partisi-Cephesin (DHKP-C) sisällyttäminen tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi 27.12.2001 annetun neuvoston asetuksen (EY) N:o 2580/2001 2 artiklan 3 kohdassa tarkoitettuun luetteloon on pätemätön, eikä se siten voi olla osaltaan perustana rikostuomiolle, joka liittyy mainitun asetuksen väitettyyn rikkomiseen, 29.6.2007 edeltävän ajanjakson osalta.
            
         
               2)
            
            
               Asetuksen N:o 2580/2001 2 artiklan 1 kohdan b alakohtaa on tulkittava siten, että se koskee sitä, että tämän asetuksen 2 artiklan 3 kohdassa tarkoitetussa luettelossa olevan oikeushenkilön, ryhmän tai yhteisön jäsen välittää kyseiselle oikeushenkilölle, ryhmälle tai yhteisölle varoja, muita rahoituksen lähteitä tai taloudellisia resursseja, jotka on kerätty tai saatu ulkopuolisilta henkilöiltä.
            
         
      (1)  EUVL C 148, 5.6.2010.